pythainlp/thai-wiki-dataset-v4 huggingface dataset:
เทศบาลเมืองท่าใหม่

ท่าใหม่ เป็นเทศบาลเมืองซึ่งมีอาณาเขตครอบคลุมพื้นที่ตำบลท่าใหม่และตำบลยายร้าในอำเภอท่าใหม่ จังหวัดจันทบุรี อยู่ห่างจากตัวจังหวัดประมาณ 12 กิโลเมตร จัดตั้งขึ้นใน พ.ศ. 2483 ในฐานะเทศบาลตำบล มีนายกเทศมนตรีคนแรกคือขุนพิบูลธนสาร ต่อมาได้ยกฐานะขึ้นเป็นเทศบาลเมืองใน พ.ศ. 2555 ปัจจุบันเทศบาลเมืองท่าใหม่มีประชากร 10,185 คน
สภาพภูมิประเทศเป็นที่ราบไม่สม่ำเสมอ มีเนินเขาเตี้ย ๆ ทางทิศตะวันออก มีคลองท่าใหม่ไหลผ่าน และมีแหล่งน้ำทั้งหมด 6 แห่ง สภาพภูมิอากาศมีลมมรสุมตะวันออกเฉียงใต้พัดผ่านทำให้มีฝนตกชุก ประชากรส่วนใหญ่ประกอบอาชีพเกษตรกรรมและแปรรูปอาหารกระป๋อง มีผลไม้เป็นผลผลิตทางการเกษตรที่สำคัญ การศึกษามีโรงเรียนสังกัดกรมสามัญศึกษา 1 แห่ง ได้แก่ โรงเรียนท่าใหม่พูลสวัสดิ์ราษฎร์นุกูล นอกจากนี้ยังมีโรงเรียนเอกชนอีก 2 แห่ง กับโรงเรียนสังกัดเทศบาล 4 แห่ง
เขตเทศบาลเป็นที่ตั้งของสนามบินจันทบุรีในสังกัดกองทัพอากาศ การขนส่งมีถนนสุขุมวิทซึ่งห่างจากตัวเทศบาลประมาณ 4 กิโลเมตร
เทศบาลเมืองบ้านฉาง

บ้านฉาง เป็นเทศบาลเมืองซึ่งมีอาณาเขตครอบคลุมพื้นที่บางส่วนของตำบลบ้านฉางและตำบลพลา เดิมเป็นชุมชนที่รวมตัวกันมากว่า 150 ปี แล้วได้จัดตั้งสุขาภิบาลใน พ.ศ. 2505 ต่อมาใน พ.ศ. 2542 ได้ยกฐานะเป็นเทศบาลตำบล และใน พ.ศ. 2548 ได้ยกฐานะขึ้นเป็นเทศบาลเมือง ปัจจุบันเทศบาลเมืองบ้านฉางมีประชากร 30,983 คน
เทศบาลเมืองบ้านฉางตั้งอยู่ใกล้กับยอดเขานั่งยองหรือนางหย่อง ซึ่งปรากฏในตราสัญลักษณ์ของเทศบาล แหล่งน้ำมีคลองสามแห่ง ได้แก่ คลองพยูน คลองบ้านฉาง และคลองน้ำตก ประชากรส่วนใหญ่ในเขตเทศบาลนับถือศาสนาพุทธ มีวัด ศาลเจ้า และโบสถ์คริสต์ อย่างละ 4 แห่ง การศึกษามีโรงเรียนสังกัดเอกชน 2 แห่ง ได้แก่ โรงเรียนอุดมวิทยานุกูลและโรงเรียนชนบทพัฒนา โรงเรียนมัธยมศึกษา 1 แห่งคือ โรงเรียนบ้านฉางกาญจนกุลวิทยา (บ.ก.ว) นอกจากนี้ยังมีโรงเรียนสังกัดเทศบาลและสังกัดคณะกรรมการการศึกษาขั้นพื้นฐาน การสาธารณสุขมีโรงพยาบาลบ้านฉางในสังกัดของรัฐ มีขนาด 120 เตียง เศรษฐกิจมีหลากหลายรูปแบบ ในด้านเกษตรกรรม นิยมปลูกมันสำปะหลังและประกอบการปศุสัตว์ ส่วนในด้านอุตสาหกรรม มีโรงงงานขนาดกลาง 3 แห่ง
การขนส่งในเขตเทศบาลมีถนนสายหลักได้แก่ ถนนสุขุมวิทและถนนเทศบาล 42 ตัวเทศบาลตั้งอยู่ใกล้กับท่าอากาศยานนานาชาติอู่ตะเภา การประปา นอกจากแหล่งน้ำของการประปาส่วนภูมิภาคแล้ว ยังมีแหล่งน้ำดิบ นั่นคือ อ่างเก็บน้ำคลองบางไผ่ ซึ่งซื้อมาจากบริษัทอีสต์วอเตอร์
ตำบลหนองหัวคู

หนองหัวคู เป็นตำบลหนึ่งในสิบสามตำบลของอำเภอบ้านผือ จังหวัดอุดรธานี ก่อตั้งเมื่อวันที่ 13 กันยายน พ.ศ. 2534 โดยแยกออกมาจากตำบลคำบง ทั้งพื้นที่ของตำบลหนองหัวคูบริหารโดยองค์การบริหารส่วนตำบลหนองหัวคู
หมู่บ้าน.
ตำบลหนองหัวคูแบ่งการปกครองออกเป็น 11 หมู่บ้านได้แก่
<templatestyles src="Div col/styles.css"/>
การคมนาคม.
 ทางหลวงแผ่นดินหมายเลข 2021
มาตราฟูจิตะ

มาตราฟูจิตะ  หรือ มาตราฟูจิตะ–เพียร์สัน  เป็นมาตราสำหรับจำแนกระดับความรุนแรงของพายุทอร์นาโด ระดับจะขึ้นอยู่กับความรุนแรงของพายุนั้น ๆ แบ่งเป็นทั้งหมด 6 ระดับ คือ F0 F1 F2 F3 F4 และ F5 โดยเรียงจากรุนแรงน้อยไปมากที่สุด การที่จะกำหนดระดับพายุได้นั้น ต้องมีนักอุตุนิยมวิทยาและวิศวกรมาสำรวจความเสียหายทางบก ทางอากาศหรือทั้งสองอย่าง รวมถึงขึ้นอยู่กับสถานการณ์, รูปแบบการหมุนภาคพื้นดิน (เครื่องหมายไซคลอยด์), ข้อมูลเรดาร์ตรวจสภาพอากาศ, คำบอกเล่าจากพยาน, รายงานของสื่อและภาพความเสียหาย, รวมถึงการรังวัดด้วยภาพหรือการรังวัดด้วยวิดีโอหากมีการบันทึกภาพเคลื่อนไหวไว้ ต่อมา มาตราฟูจิตะถูกแทนที่ด้วยมาตราเอนแฮนซ์ฟูจิตะ (Enhanced Fujita Scale, EF-Scale) ในสหรัฐอเมริกาในเดือนกุมภาพันธ์ พ.ศ. 2550 ต่อมาในเดือนเมษายน พ.ศ. 2556 แคนาดาได้นำระดับ EF มาใช้แทนมาตราฟูจิตะพร้อมกับเครื่องวัดความเสียหาย 31 ตัว โดยให้กรมสิ่งแวดล้อมและการเปลี่ยนแปลงสภาพภูมิอากาศแห่งประเทศแคนาดา (ECCC) ในการจัดอันดับพายุ
เบื้องหลัง.
มาตราส่วนนี้เริ่มใช้ในปี พ.ศ. 2514 โดย เท็ด ฟูจิตะ จาก มหาวิทยาลัยชิคาโก โดยความร่วมมือกับ อัลเลน เพียร์สัน หัวหน้าศูนย์พยากรณ์พายุรุนแรงแห่งชาติ (NSSFC; ปัจจุบันคือ ศูนย์พยากรณ์พายุ หรือ SPC) มาตรานี้ได้รับการปรับปรุงในปี พ.ศ. 2516 โดยคำนึงถึงความยาวและความกว้างระหว่างระดับ ในสหรัฐอเมริกาเริ่มมีใช้มาตรานี้ในปี พ.ศ. 2516 หลังจากนั้นไม่นานพายุทอร์นาโดก็ได้รับการจัดอันดับ มาตราฟูจิตะถูกนำไปใช้ย้อนหลังกับพายุทอร์นาโดที่ถูกรายงานในระหว่าง พ.ศ. 2493 ถึง 2515 ด้วย ในองค์การบริหารมหาสมุทรและชั้นบรรยากาศแห่งชาติ มีการเก็บเป็นฐานข้อมูลทอร์นาโดแห่งชาติ โดยใช้มาตราฟูจิตะในจัดระดับพายุทอร์นาโดตั้งแต่ปี พ.ศ. 2459 ถึง 2535 และ โทมัส พี. กราซูลิส แห่ง The Tornado Project ได้จัดอันดับย้อนหลังให้ทุกคนรู้จักพายุทอร์นาโดที่สำคัญ (F2-F5 หรือก่อให้เกิดการเสียชีวิต) ในสหรัฐอเมริกาย้อนกลับไปตั้งแต่ปี พ.ศ. 2423 ส่วนมากแล้วมาตราฟูจิตะจะถูกใช้ในพื้นที่นอกบริเตนใหญ่
ไนอัลล์ มักกินน์

ไนอัลล์ มักกินน์ (เกิดวันที่ 20 กรกฎาคม ค.ศ. 1987) เป็นนักฟุตบอลชาวไอร์แลนด์เหนือผู้เล่นให้กับแอเบอร์ดีนในสกอตติชพรีเมียร์ชิป ก่อนหน้านี้เขาเคยเล่นให้กับดังกานอนสวิฟต์, แดร์รีซิตี, เซลติก, เบรนต์ฟอร์ด และควังจู สโมสรในเกาหลีใต้ เขาลงเล่นนัดแรกให้กับทีมชาตินอร์เทิร์นไอร์แลนด์ใน ค.ศ. 2008 และเป็นส่วนหนึ่งของทีมชาติชุดลุยศึกฟุตบอลชิงแชมป์แห่งชาติยุโรป 2016 โดยทำประตูได้ในนัดที่เอาชนะยูเครน 2–0
 "ณ วันที่ 24 มีนาคม 2019"
เกียรติประวัติ.
สโมสร.
แดร์รีซิตี
เซลติก
แอเบอร์ดีน
GAA
สตีเวน เดวิส

สตีเวน เดวิส (เกิดวันที่ 1 มกราคม ค.ศ. 1985) เป็นนักฟุตบอลชาวไอร์แลนด์เหนือผู้เล่นในตำแหน่งกองกลางให้กับเรนเจอส์ในสกอตติชพรีเมียร์ชิป และเป็นกัปตันของทีมชาตินอร์เทิร์นไอร์แลนด์ เดวิสลงเล่นให้กับทีมชาติครั้งแรกใน ค.ศ. 2005 เขาได้ลงเล่นให้กับทีมชาติ 117 นัด ยิงได้ 12 ประตู และได้ทำหน้าที่เป็นกัปตันทีมชาติในฟุตบอลชิงแชมป์แห่งชาติยุโรป 2016
เดวิสเริ่มต้นอาชีพกับแอสตันวิลลาในพรีเมียร์ลีกใน ค.ศ. 2004 เขาได้รับรางวัลจากสโมสรถึงสามรายการในฤดูกาล 2005–06 หลังจากที่ได้ลงเล่นให้กับสโมสร 42 นัด ต่อมาในฤดูร้อนปี 2007 เดวิสถูกขายให้กับฟูลัมด้วยค่าตัว 4 ล้านปอนด์ และถูกปล่อยยืมตัวให้กับเรนเจอส์ในสกอตแลนด์ในเดือนมกราคม ค.ศ. 2008 เขาเป็นส่วนหนึ่งของเรนเจอส์ชุดที่เข้าชิงชนะเลิศยูฟ่าคัพในปี 2008 และชนะเลิศสกอตติชคัพกับสกอตติชลีกคัพประจำฤดูกาล 2007–08 หลังจบฤดูกาล เขาย้ายไปเรนเจอส์แบบถาวรด้วยค่าตัว 3 ล้านปอนด์ เขาได้ลงเล่นให้กับสโมสรแห่งกลาสโกว์ 211 นัด ชนะเลิศลีกสามสมัยในปี 2009, 2010 และ 2011 ชนะเลิศสกอตติชคัพสองสมัย และชนะเลิศสกอตติชลีกคัพสามสมัย
ใน ค.ศ. 2012 เรนเจอส์ประสบปัญหาการเงิน ทำให้เดวิสกลายเป็นนักเตะไร้สังกัด เขาย้ายกลับสู่พรีเมียร์ลีกโดยไปเล่นให้กับเซาแทมป์ตัน ซึ่งเขาได้กลายเป็นกัปตันของสโมสรในเวลาต่อมา อย่างไรก็ตาม ใน ค.ศ. 2019 เขาย้ายกลับสู่เรนเจอส์ ซึ่งอยู่ภายใต้การคุมทีมของสตีเวน เจอร์ราร์ด
 "ณ วันที่ 19 พฤศจิกายน 2019"
เกียรติประวัติ.
สโมสร.
แอสตันวิลลา
เรนเจอส์
เซาแทมป์ตัน
กีฬาเทนนิสในโอลิมปิกฤดูร้อน 2008

การแข่งขันเทนนิสในโอลิมปิกฤดูร้อน 2008 เป็นการแข่งขันกีฬาเทนนิสในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 10-17 สิงหาคม พ.ศ. 2551 ณ สนาม Olympic Green Tennis Centre มีการแข่งขันทั้งหมด 4 รายการ
พระยาวิชิตวงศ์วุฒิไกร (หม่อมราชวงศ์สิทธิ์ สุทัศน์)

พลโท พระยาวิชิตวงศ์วุฒิไกร นามเดิม หม่อมราชวงศ์สิทธิ์ (31 มกราคม พ.ศ. 2419 - 23 กรกฎาคม พ.ศ. 2497) อดีต แม่ทัพภาคที่ 1 อดีตแม่ทัพภาคที่ 3 อดีตผู้รั้งตำแหน่งจเรทหารปืนใหญ่ และอดีตสมาชิกวุฒิสภา
ประวัติ.
พลโท พระยาวิชิตวงศ์วุฒิไกร มีนามเดิมว่า หม่อมราชวงศ์สิทธิ์ สุทัศน์ เกิดเมื่อวันที่ 31 มกราคม พ.ศ. 2419 เป็นโอรสของหม่อมเจ้าอลงกรณ์ สุทัศน์ และหม่อมเจ้ามรกต สุทัศน์ (ราชสกุลเดิม นิลรัตน์)
พลโท พระยาวิชิตวงศ์วุฒิไกร ถึงแก่อนิจกรรมเมื่อวันที่ 23 กรกฎาคม พ.ศ. 2497 ขณะอายุได้ 78 ปี ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปในการพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันพฤหัสบดีที่ 17 กุมภาพันธ์ พ.ศ. 2498
งานการเมือง.
พลโท พระยาวิชิตวงศ์วุฒิไกร หลังจากออกจากประจำการก็ได้รับโปรดเกล้าฯ แต่งตั้งให้เป็นสมาชิกวุฒิสภา เมื่อวันที่ 18 พฤศจิกายน 2490 ก่อนจะพ้นจากตำแหน่งเมื่อวันที่ 29 พฤศจิกายน 2494
เครื่องราชอิสริยาภรณ์.
พลโท พระยาวิชิตวงศ์วุฒิไกร (หม่อมราชวงศ์สิทธิ์ สุทัศน์) ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่างๆ ดังนี้
เครื่องราชอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
ประเทศโมร็อกโกในโอลิมปิกเยาวชนฤดูร้อน 2018

ประเทศโมร็อกโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโมร็อกโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 20 คน ใน 8 ชนิดกีฬา ผลการแข่งขันครั้งนี้ประเทศโมร็อกโกได้รับเหรียญรางวัลแบ่งเป็น 1 เหรียญทอง 5 เหรียญเงิน และ 1 เหรียญทองแดง รวมทั้งหมด 7 เหรียญ
ยกเสียง เหมะภูติ

ยกเสียง เหมะภูติ เป็นอดีตรองประธานสภาผู้แทนราษฎรไทย และอดีตสมาชิกสภาผู้แทนราษฎรจังหวัดระนอง 3 สมัย
ประวัติ.
ยกเสียง เหมะภูติ เกิดเมื่อวันที่ 13 พฤษภาคม พ.ศ. 2445 เขาประกอบอาชีพเป็นทนายความ ต่อมาเป็นสมาชิกสภาผู้แทนราษฎรจังหวัดระนองครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง แต่ต่อมาได้เข้ากิจกรรมกับพรรคอิสระ และครั้งที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491
ยกเสียง เหมะภูติ ได้รับเลือกเป็นรองประธานสภาผู้แทนราษฎร ในสภาผู้แทนราษฎรไทย ชุดที่ 5 เมื่อปี พ.ศ. 2492 และเป็นตัวแทน 1 ใน 8 สมาชิกรัฐสภาที่ทำหน้าที่ถวายน้ำอภิเษกแปดทิศ ในพระราชพิธีบรมราชาภิเษก พุทธศักราช 2493
เจมส์ ฮอร์เนอร์

เจมส์ รอย ฮอร์เนอร์ (14 สิงหาคม ค.ศ. 1953 –22 มิถุนายน ค.ศ. 2015) เป็นนักประพันธ์ทำนองเพลง วาทยากร และผู้ประพันธ์เพลงสำหรับออร์เครสตราชาวอเมริกัน มีผลงานดนตรีประกอบภาพยนตร์มากกว่า 100 เรื่อง เป็นที่รู้จักจากการนำดนตรีประสานเข้ากับองค์ประกอบดนตรีอิเล็กทรอนิกส์ และมักใช้ดนตรีเซลติกเข้ามาด้วย
ผลงานสำคัญแรกของฮอร์เนอร์คือในภาพยนตร์เรื่อง "The Lady in Red" ปี 1979 แต่ก็ยังไม่ถือเป็นผู้ประพันธ์ดนตรีหลักของภาพยนตร์ จนกระทั่งงานในปี 1982 เรื่อง "" ผลงานการทำสกอร์ภาพยนตร์เรื่อง "ไททานิค" ในปี ค.ศ. 1997 กำกับโดยเจมส์ แคเมรอน ถือเป็นเพลงประกอบภาพยนตร์แนวออร์เครสตราที่มียอดขายมากที่สุดตลอดกาล เขายังประพันธ์ดนตรีในภาพยนตร์ทำรายได้สูงสุดอันดับหนึ่งตลอดกาลเรื่อง "อวตาร" ของแคเมรอน
ฮอร์เนอร์เสียชีวิตจากเครื่องบินตกเมื่อวันที่ 22 มิถุนายน ค.ศ. 2015 เขานั่งเครื่องบินชอร์ตทูคาโน โดยเขาเป็นผู้โดยสารคนเดียวบนเครื่อง โดยบินตกที่ป่าลอสแพเดรส ใกล้เมืองเวนทูโคปา รัฐแคลิฟอร์เนีย
ประเทศเกาหลีใต้ในโอลิมปิกเยาวชนฤดูร้อน 2018

ประเทศเกาหลีใต้ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเกาหลีใต้เป็นผู้ทำหน้าที่ในการส่งนักกีฬาเข้าร่วมแข่งขันจำนวน 28 คน ใน 14 ชนิดกีฬา ผลการแข่งขันครั้งนี้ประเทศเกาหลีใต้ได้รับเหรียญรางวัลแบ่งเป็น 1 เหรียญทอง 4 เหรียญเงิน และ 7 เหรียญทองแดง รวมทั้งหมด 12 เหรียญ
ประเทศตุรกีในโอลิมปิกเยาวชนฤดูร้อน 2018

ประเทศตุรกี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 56 คน ใน 17 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 2 เหรียญทอง 2 เหรียญเงิน และ 7 เหรียญทองแดง รวมทั้งหมด 11 เหรียญ
ประเทศสเปนในโอลิมปิกเยาวชนฤดูร้อน 2018

ประเทศสเปน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสเปนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 85 คน ใน 24 ชนิดกีฬา ผลการแข่งขันครั้งนี้ประเทศสเปนได้รับเหรียญรางวัลแบ่งเป็น 1 เหรียญทอง 3 เหรียญเงิน และ 5 เหรียญทองแดง รวมทั้งหมด 9 เหรียญ
ประเทศเบลารุสในโอลิมปิกเยาวชนฤดูร้อน 2018

ประเทศเบลารุส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบลารุสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 37 คน ใน 13 ชนิดกีฬา ผลการแข่งขันครั้งนี้ประเทศเบลารุสได้รับเหรียญรางวัลแบ่งเป็น 1 เหรียญทอง 3 เหรียญเงิน และ 3 เหรียญทองแดง รวมทั้งหมด 7 เหรียญ
ไช่ หยั่นหมิง

ไช่ หยั่นหมิง  เกิดเมื่อปี ค.ศ. 1957 เป็นนักธุรกิจชาวไต้หวัน ประธานบริษัท Want Want China ผู้ผลิตเค้กข้าวและนมรายใหญ่ของจีนและไต้หวัน เคยเป็นบุคคลที่ร่ำรวยที่สุดของไต้หวันเมื่อ ค.ศ. 2017
ประวัติ.
ไช่เกิดเมื่อปี ค.ศ. 1957 ในเขตต้าทง กรุงไทเป เป็นบุตรของนายไช อาชื่อ ผู้ก่อตั้งธุรกิจอาหารกระป๋องในปี ค.ศ. 1962
ไช่เข้าดูแลกิจการต่อจากบิดาในปี ค.ศ. 1987 และเปลี่ยนชื่อเป็นบริษัท Want Want กิจการขยายใหญ่จนมีทรัพย์สินมากถึง 5.9 พันล้านดอลลาร์สหรัฐในเดือนมกราคม ค.ศ. 2017
เนื่องจากธุรกิจมีความเกี่ยวข้องกับการค้าในจีนแผ่นดินใหญ่อยู่มาก ไช่จึงมีแนวคิดสนับสนุนการรวมประเทศจีนกับไต้หวัน โดยเชื่อว่าจะเกิดขึ้นไม่ช้าก็เร็ว
ชีวิตส่วนตัว.
ไช่อาศัยอยู่ในเมืองเซี่ยงไฮ้ ประเทศจีน บุตรชายคนโตดูแลกิจการสถานีโทรทัศน์และหนังสือพิมพ์ของครอบครัว ส่วนบุตรชายคนเล็กเป็นประธานเจ้าหน้าที่ปฏิบัติการของเครือบริษัท ไช่เป็นพุทธศาสนิกชน
ประเทศเอกวาดอร์ในโอลิมปิกเยาวชนฤดูร้อน 2018

ประเทศเอกวาดอร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอกวาดอร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 29 คน ใน 12 ชนิดกีฬา ผลการแข่งขันครั้งนี้ประเทศเอกวาดอร์ได้รับเหรียญรางวัลแบ่งเป็น 1 เหรียญทอง 2 เหรียญเงิน และ 2 เหรียญทองแดง รวมทั้งหมด 5 เหรียญ
หลิน ยฺวี่หลิน

หลิน ยฺวี่หลิน  เกิดเมื่อวันที่ 6 ตุลาคม ค.ศ. 1936 เป็นนักธุรกิจชาวไต้หวันในธุรกิจพัฒนาอสังหาริมทรัพย์ เคยได้รับการจัดให้เป็นบุคคลที่ร่ำรวยเป็นอันดับ 3 ของไต้หวันเมื่อปี ค.ศ. 2017 ก่อนจะเสียชีวิตเมื่อวันที่ 9 มิถุนายน ค.ศ. 2018
ประวัติ.
หลิน ยฺวี่หลิน เกิดเมื่อปี ค.ศ. 1936 เป็นนักธุรกิจเจ้าของอาคารพาณิชย์หลายแห่งรวมถึง Hung Tai Center เป็นผู้ลงทนหลักของบริษัทก่อสร้างหลายแห่ง ไม่ว่าจะเป็น Hung Sheng Construction, Cooperative Construction และ Hung Tai Asset Management นอกจากนี้ยังเป็นผู้ถือหุ้นใหญ่ในธนาคารเอิ้นตี้คอมเมอร์เชียล และเป็นเจ้าของอาคารสำนักงานและห้างสรรพสินค้าอีกหลายแห่งในกรุงไทเป
นิตยสารฟอบส์เปิดเผยตัวเลขว่าหลิน มีทรัพย์สินสุทธิ 5.5 พันล้านดอลลาร์สหรัฐเมื่อปี ค.ศ. 2017
หลินแต่งงานแล้วและมีบุตร 7 คน อาศัยอยู่ในกรุงไทเป และเสียชีวิตเมื่อปี ค.ศ. 2018 ด้วยวัย 81 ปี
ประเทศออสเตรียในโอลิมปิกเยาวชนฤดูร้อน 2018

ประเทศออสเตรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติออสเตรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 41 คน ใน 13 ชนิดกีฬา ผลการแข่งขันครั้งนี้ประเทศออสเตรียได้รับเหรียญรางวัลแบ่งเป็น 1 เหรียญทอง 1 เหรียญเงิน และ 7 เหรียญทองแดง รวมทั้งหมด 9 เหรียญ
หยิน หย่านเหลียง

หยิน หย่านเหลียง  หรือ ซามูเอล หยิน (อักษรโรมัน: Samuel Yin) เป็นนักธุรกิจชาวไต้หวันประธานกลุ่มบริษัทร่วนไท่  และผู้ให้กำเนิด "รางวัลถัง" (Tang Prize) 
ประวัติ.
หยินเกิดเมื่อวันที่ 16 สิงหาคม ค.ศ. 1950 สำเร็จการศึกษาด้านประวัติศาสตร์จากมหาวิทยาลัยวัฒนธรรมจีนในกรุงไทเป ก่อนจะสำเร็จการศึกษาระดับปริญญาโทด้านธุรกิจที่มหาวิทยาลัยแห่งชาติไต้หวันในปี ค.ศ. 1982 จากนั้นศึกษาต่อระดับปริญญาเอกที่มหาวิทยาลัยแห่งชาติเจิ้งจื้อก่อนจะสำเร็จการศึกษาในปี ค.ศ. 1986
ธุรกิจ.
หยินเป็นประธานของกลุ่มบริษัทร่วนไท่ บริษัทด้านการลงทุนในธุรกิจสิ่งทอ ค้าปลีก การเงิน และอสังหาริมทรัพย์ตั้งแต่ปี ค.ศ. 1994 บริษัทก่อตั้งขึ้นที่จีนก่อนจะย้ายมาอยู่ที่ไต้หวัน มีการลงทุนทั้งในจีนและไต้หวัน หยินมีชื่อเสียงในการเป็นผู้ส่งเสริมผู้ประกอบการและวิสาหกิจเริ่มต้น ประสบความสำเร็จในธุรกิจจนมีทรัพย์สินสุทธิมากถึง 2.7 พันล้านดอลลาร์สหรัฐในเดือนมีนาคม ค.ศ. 2020 เป็นมหาเศรษฐีที่ร่ำรวยอันดับต้น ๆ ของไต้หวัน
รางวัลถัง.
หยินเป็นผู้ให้กำเนิดรางวัลถังเมื่อปี ค.ศ. 2012 อันเป็นรางวัลที่คล้ายกับรางวัลโนเบลสำหรับชาวเอเชีย ตั้งขึ้นเพื่อส่งเสริมงานวิจัยที่มีประโยชน์กับโลกและมนุษยชาติ ส่งเสริมวัฒนธรรมจีน และความสงบสุขของโลก ผู้ไดรับรางวัลในสาขาการพัฒนาที่ยั่งยืน ชีวเภสัชกรรม จีนศึกษา และกฎหมาย จะได้รับเงินรางวัลสาขาละ 1.7 ล้านดอลลาร์สหรัฐ
เทศบาลเมืองขลุง

ขลุง เป็นเทศบาลเมืองซึ่งอาณาเขตครอบคลุมพื้นที่ตำบลขลุงในอำเภอขลุง จังหวัดจันทบุรี อยู่ห่างจากตัวจังหวัด 24 กิโลเมตร เดิมมีฐานะเป็นเทศบาลตำบล (จัดตั้งขึ้นใน พ.ศ. 2488) แล้วจึงยกฐานะขึ้นเป็นเทศบาลเมืองใน พ.ศ. 2538 ปัจจุบันมีประชากร 10,835 คน มีความหนาแน่นมากที่สุดใน จังหวัดจันทบุรี
ภูมิประเทศเป็นพื้นที่ตะแคงเทลาด และเป็นพื้นที่ที่มีฝนตกเกือบตลอดทั้งปี มีคลองทั้งหมด 4 สาย ได้แก่ คลองขลุง คลองเวฬุ คลองหัวชะเนียง (คลองยายจู) และคลองตาแก ประชาการส่วนใหญ่ในเขตเทศบาลประกอบอาชีพเกษตรกรรม เนื่องจากมีสวนผลไม้มาก รองลงมาคือ อาชีพค้าขาย ประมง และเจียระไนเพชรพลอย ด้านอุตสาหกรรมมีโรงงานซ่อมเครื่องยนต์และโรงงานเชื่อมโลหะ การศึกษามีโรงเรียนสังกัดเทศบาลสองแห่ง และสังกัดเอกชนอีกสองแห่ง ได้แก่ โรงเรียนศรีหฤทัยและโรงเรียนอำนวยศึกษา
การขนส่งในเขตเทศบาลมีถนนสุขุมวิท และถนนสายรองอีก 12 สาย โดยสายที่สำคัญที่สุดคือ ถนนเทศบาลสาย 4 ซึ่งผ่านตลาดสดเทศบาล
ซีคลีนเนอร์

ซีคลีนเนอร์ (ชื่อเดิมคือ แครปคลีนเนอร์ (Crap Cleaner)) เป็นโปรแกรมอรรถประโยชน์ที่ใช้ทำความสะอาดไฟล์ที่ไม่ต้องการและวินโดวส์รีจิสทรีที่ไม่ถูกต้องจากคอมพิวเตอร์ โดยเผยแพร่ครั้งแรกใน ค.ศ. 2004 สำหรับไมโครซอฟต์วินโดวส์เท่านั้น แต่ใน ค.ศ. 2012 ได้มีการเผยแพร่รุ่นสำหรับแมคโอเอสขึ้น
ซีคลีนเนอร์ได้รับการตรวจสอบโดยChip.de, เทคเรดาร์, "พีซีแมกกาซีน" และเทครีพับลิก
องค์ประกอบ.
ซีคลีนเนอร์สามารถลบไฟล์ที่เราไม่ต้องการที่ตกค้างในบางโปรแกรม เช่น ไมโครซอฟต์ เอดจ์, อินเทอร์เน็ตเอกซ์พลอเรอร์, มอซิลลา ไฟร์ฟอกซ์, กูเกิล โครม, โอเปร่า, ซาฟารี, วินโดวส์มีเดียเพลเยอร์, อีมูล, กูเกิลทูลบาร์, เน็ตสเคป, ไมโครซอฟต์ ออฟฟิศ, เนโร, อะโดบี แอโครแบต, แมคอาฟี, อะโดบี แฟลช เพลย์เยอร์, ซันจาวา, วินราร, วินเอซ, วินซิป และกิมป์ พร้อมกับประวัติการเข้าชมเว็บไซต์, คุกกี้, ถังรีไซเคิล, ขยะความจำ, ชิ้นส่วนของไฟล์, ล็อกของไฟล์, แคชของระบบ, ข้อมูลแอพลิเคชัน, การเติมคำอัตโนมัติในประวัติ และอื่น ๆ 
ซีคลีนเนอร์สามารถถอนการติดตั้งโปรแกรม หรือจัดการโปรแกรมที่ทำงานตอนเปิดเครื่อง ตั้งแตรุ่นที่ 2.19 ซีคลีนเนอร์สามารถลบซิสเต็มริสตอร์ของวินโดวส์ได้
ประวัติ.
ซีคลีนเนอร์ได้รับการเผยแพร่ครั้งแรกทางไมโครซอฟต์ วินโดวส์ใน ค.ศ. 2004 จนกระทั่งวันที่ 2 มิถุนายน ค.ศ. 2011 ทางพีรีฟอร์มประกาศต่อสาธารณะว่าได้มีการลองโปรแกรมรุ่นบีตาของซีคลีนเนอร์สำหรับแมคโอเอส และเผยแพร่รุ่นแมคในวันที่ 30 มกราคม ค.ศ. 2012
ต่อมา ได้มีการแสดงรุ่นสำหรับการใช้ในเชิงพาณิชย์ขึ้น และทางพีรีฟอร์มเผยแพร่ซีคลีนเนอร์สำหรับแอนดรอยด์ใน ค.ศ. 2014
คำตอบรับ.
ทางบรรณาธิการของซีเน็ตได้ให้ดาวไป 5/5 ดวง โดยกล่าวว่าเป็น 'อุปกรณ์ที่ต้องมี' และได้รับรางวัล "Editor's Choice Award" ในเดือนเมษายน ค.ศ. 2009 ใน ค.ศ. 2016 ทางพีรีฟอร์มกล่าวว่ามีการดาวน์โหลดซีคลีนเนอร์ไป 2 พันล้านแอปทั่วโลก ในเดือนมกราคม ค.ศ. 2014 มันกลายเป็นซอฟท์แวร์ยอดนิยมบนไฟล์ฮิปโปเป็นเวลาปีกว่า และได้ดาว 5 ดวงจากเรตติงของบรรณาธิการของซอฟต์พีเดีย ทางซอฟต์แมนีย์ (Softmany) ได้เลือกแอปนี้เป็นแอปดีเด่น และให้ไป 5 ดาวจากการเพิ่มพื้นที่ว่างบนฮาร์ดดิสก์จากข้อมูลที่ไม่จำเป็น. ซีคลีนเนอร์ได้รับการตรวจสอบโดย "Chip.de", "เทคเรดาร์", "พีซีแมกกาซีน" และ "เทครีพับลิก"
หลัว เจี๋ย

หลัว เจี๋ย  เป็นนักธุรกิจชาวไต้หวันผู้ก่อตั้งบริษัทเจิ้งซินรับเบอร์ ผู้ผลิตยางรถยนต์รายใหญ่อันดับ 9 ของโลก โดยขณะที่เสียชีวิตนั้น เป็นบุคคลที่ร่ำรวยอันดับที่ 6 ของไต้หวัน
ประวัติ.
หลัว เจี๋ย เกิดเมื่อ ค.ศ. 1925 และเสียชีวิตเมื่อวันที่ 15 มีนาคม ค.ศ. 2019
อาชีพ.
หลัวก่อตั้งบริษัทเจิ้งซินรับเบอร์เมื่อ ค.ศ. 1967 และให้ หลัว ไฉเหริน บุตรชายเข้ารับตำแหน่งประธานต่อเมื่อ ค.ศ. 2015 โดยในปีนั้น นิตยสารฟอบส์เปิดเผยว่าหลัว เจี๋ยมีทรัพย์สินมากถึง 4.2 พันล้านดอลลาร์สหรัฐ
ชีวิตส่วนตัว.
หลัวมีบุตรทั้งหมด 4 คน และเคยอาศัยอยู่ที่ต้าชุน ทางตะวันตกของไต้หวัน
เทศบาลเมืองจันทนิมิต

จันทนิมิต เป็นเทศบาลเมืองซึ่งอาณาเขตครอบคลุมพื้นที่ตำบลจันทนิมิตในอำเภอเมืองจันทบุรี จังหวัดจันทบุรี อยู่ฝั่งตรงข้ามกับเทศบาลเมืองจันทบุรีโดยมีแม่น้ำจันทบุรีกั้น เดิมมีฐานะเป็นสุขาภิบาลจันทนิมิต ซึ่งตั้งขึ้นในวันที่ 17 กันยายน 2498 ซึ่งเป็นสุขาภิบาลแห่งที่สองของจังหวัดต่อจากสุขาภิบาลเมืองจันทบุรี และในวันที่ 1 มีนาคม 2526 ได้เปลี่ยนแปลงเขตเทศบาลตำบลจันทนิมิต และยึดถือเป็นหลักเขตเทศบาลจนถึงปัจจุบัน ต่อมาได้ยกฐานะเป็นเทศบาลตำบลใน พ.ศ. 2542 ด้วยผลของกฎหมาย แล้วจึงยกฐานะขึ้นเป็นเทศบาลเมืองใน พ.ศ. 2553 ปัจจุบันมีประชากร 12,504 คน และมีเขตเลือกตั้งทั้งหมด 3 เขต
พื้นที่ในเขตเทศบาลเมืองจันทนิมิตมีลักษณะเป็นเนินและที่ราบลุ่ม มีแม่น้ำจันทบุรีและลำคลองไหลผ่านตลอดปี ประชาชนอาศัยอยู่ในพื้นที่ราบลุ่ม ซึ่งเป็นที่ตั้งของบ้านเรือนที่อยู่อาศัยย่านชุมชนและสถานที่ประกอบอาชีพค้าขายและกิจการต่าง ๆ เขตเทศบาลเป็นที่ตั้งของศาสนสถานสำคัญของทั้งสองศาสนา ได้แก่ วัดไผ่ล้อมในศาสนาพุทธ และอาสนวิหารพระนางมารีอาปฏิสนธินิรมลในศาสนาคริสต์
หลิน ไป๋หลี่

หลิน ไป๋หลี่  หรือ แบร์รี หลั่ม (อักษรโรมัน: Barry Lam) เป็นนักธุรกิจชาวไต้หวัน ผู้ก่อตั้งและประธานของบริษัทควอนตาคอมพิวเตอร์ ผู้ผลิตคอมพิวเตอร์ให้กับหลากหลายแบรนด์ อาทิ แอปเปิล เดลล์ ฮิวเลตต์-แพคการ์ด เลโนโว ประสบความสำเร็จจนกลายเป็นบุคคลที่ร่ำรวยเป็นอันดับต้นๆของไต้หวันในปี ค.ศ. 2017 ด้วยมูลค่าทรัพย์สิน 4.26 พันล้านดอลลาร์สหรัฐจากการเปิดเผยของนิตยสารฟอบส์
ประวัติ.
หลิน ไป๋หลี่ เกิดที่เซี่ยงไฮ้ ประเทศจีนและเติบโตในฮ่องกง บิดาเป็นนักบัญชีของสโมสรฮ่องกง สำเร็จการศึกษาจากคณะวิศวกรรมศาสตร์ มหาวิทยาลัยแห่งชาติไต้หวันในระดับปริญญาตรีและปริญญาโท สาขาวิศวกรรมไฟฟ้า
จากนั้นในปี ค.ศ. 1973 เขาและเพื่อนร่วมชั้นได้ก่อตั้งคินโปอิเล็กทรอนิกส์ ผู้ผลิตเครื่องคิดเลข เขาเป็นประธานบริษัทและนำบริษัทเติบโตจนกลายเป็นผู้ผลิตเครื่องคิดเลขที่ใหญ่ที่สุด จากนั้น เขาเชื่อว่าคอมพิวเตอร์โน้ตบุ๊กจะกลายเป็นเครื่องใช้สำคัญในอนาคต จึงได้ลาออกจากคินโปและก่อตั้งบริษัทควอนตาขึ้นในปี ค.ศ. 1988 ร่วมกับ ซี. ซี. เหลียง ด้วยเงินทุนน้อยกว่า 9 แสนดอลลาร์สหรัฐ บริษัทเติบโตจนทำกำไรมหาศาลในปัจจุบัน
ประเทศสโลวาเกียในโอลิมปิกเยาวชนฤดูร้อน 2018

ประเทศสโลวาเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสโลวาเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 33 คน ใน 12 ชนิดกีฬา ผลการแข่งขันครั้งนี้ประเทศสโลวาเกียได้รับเหรียญรางวัลแบ่งเป็น 1 เหรียญทอง 1 เหรียญเงิน และ 1 เหรียญทองแดง รวมทั้งหมด 3 เหรียญ
ประเทศอิสราเอลในโอลิมปิกเยาวชนฤดูร้อน 2018

ประเทศอิสราเอล เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิสราเอลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 19 คน ใน 8 ชนิดกีฬา ผลการแข่งขันครั้งนี้ประเทศอิสราเอลได้รับเหรียญทอง เหรียญเงิน และเหรียญทองแดง อย่างละเหรียญ
ประเทศซาอุดีอาระเบียในโอลิมปิกเยาวชนฤดูร้อน 2018

ประเทศซาอุดีอาระเบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติซาอุดีอาระเบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 6 ชนิดกีฬา ผลการแข่งขันครั้งนี้ประเทศซาอุดีอาระเบียได้รับเหรียญรางวัลแบ่งเป็น 1 เหรียญทอง 0 เหรียญเงิน และ 2 เหรียญทองแดง รวมทั้งหมด 3 เหรียญ
ลู้ก มักคัลลัก

ลู้ก มักคัลลัก (เกิดวันที่ 15 กุมภาพันธ์ ค.ศ. 1994) เป็นนักฟุตบอลชาวไอร์แลนด์เหนือผู้เล่นในตำแหน่งเซ็นเตอร์แบ็กและกองกลางตัวรับให้กับแทรนเมียร์โรเวอส์และทีมชาตินอร์เทิร์นไอร์แลนด์
สโมสรอาชีพ.
มักคัลลักเริ่มต้นเล่นฟุตบอลกับทีมเยาวชนท้องถิ่นอย่างลักกัล ก่อนที่จะย้ายไปดังกันนอนสวิฟส์ ซึ่งเขาได้เล่นให้กับทีมชุดใหญ่ครั้งแรกในพรีเมียร์ชิปในวัย 15 ปี
แมนเชสเตอร์ยูไนเต็ด.
มักคัลลักย้ายไปอังกฤษเพื่อเล่นให้กับแมนเชสเตอร์ยูไนเต็ดในเดือนกรกฎาคม ค.ศ. 2010 เขาเป็นกัปตันของทีมเยาวชนในฤดูกาล 2011–12 และได้ลงเล่น 25 นัด ต่อมาในวันที่ 25 มกราคม ค.ศ. 2013 เขาถูกปล่อยยืมตัวให้กับเชลเทนนัมทาวน์ในลีกทูด้วยระยะเวลาหนึ่งเดือน โดยเขาได้ลงเล่นในลีกนัดแรกเมื่อวันที่ 16 กุมภาพันธ์ ค.ศ. 2013 ในนัดที่เสมอกับแอลเดอร์ช็อตทาวน์ 1–1 นัดนั้น เขาลงเล่นเป็นตัวสำรองแทนที่ของ สตีฟ เอลเลียต
ดองคัสเตอร์โรเวอส์.
มักคัลลักเซ็นสัญญาสองปีกับดองคัสเตอร์โรเวอส์ในวันที่ 25 กรกฎาคม ค.ศ. 2013 เขาได้ลงเล่นให้กับโรเวอส์นัดแรกในนัดที่บุกไปแพ้ไบรตันแอนด์โฮฟอัลเบียนในแชมเปียนชิป 3–1 เมื่อวันที่ 2 พฤศจิกายน ค.ศ. 2013
ในวันที่ 23 กรกฎาคม ค.ศ. 2016 มักคัลลักได้ต่อสัญญากับสโมสรอีกสามปี อย่างไรก็ตาม ในวันที่ 2 สิงหาคม ค.ศ. 2016 มีการรายงานว่า มักคัลลักจะไม่ได้ลงเล่นในนัดที่เหลือตลอดทั้งฤดูกาล เนื่องจากได้รับบาดเจ็บที่เอ็น
หลังจบฤดูกาล 2018–19 เขาถูกปล่อยตัวออกดองคัสเตอร์ แต่ในช่วงก่อนที่จะถูกปล่อยตัว เขาเคยถูกปล่อยยืมตัวให้กับแทรนเมียร์โรเวอส์
แทรนเมียร์โรเวอส์.
มักคัลลักเซ็นสัญญากับแทรนเมียร์โรเวอส์ในวันที่ 6 มกราคม ค.ศ. 2020 โดยสัญญานี้กลายเป็นสัญญาถาวรในอีก 24 วันถัดมา
ทีมชาติ.
มักคัลลักเริ่มต้นเล่นให้กับทีมชาติรุ่นอายุไม่เกิน 16 ปี ซึ่งเขาได้กลายเป็นกัปตันของทีมชาติชุดนี้ ต่อมา เขาก็ยังได้เป็นกัปตันของทีมชาติรุ่นอายุไม่เกิน 17 ปี ต่อมา เขาได้ลงเล่นนัดแรกให้กับทีมชาติรุ่นอายุไม่เกิน 19 ปี ในนัดที่เอาชนะมอลโดวา 8–1 เมื่อวันที่ 15 ตุลาคม ค.ศ. 2012 โดยเขาทำ 2 แอสซิสต์ในนัดนั้น
ในวันเดียวกันกับที่เขาเซ็นสัญญากับดองคัสเตอร์ เขาถูกเรียกติดทีมชาติรุ่นอายุไม่เกิน 21 ปี ในรายการมิลค์คัพ
มักคัลลักได้ลงเล่นให้กับทีมชาติชุดใหญ่ครั้งแรกในนัดกระชับมิตรที่พ่ายแพ้ต่ออุรุกวัย ต่อมา เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2016 แม้ว่าเขาจะไม่ได้ลงเล่นในรายการนั้นเลยก็ตาม
ประเทศยูกันดาในโอลิมปิกเยาวชนฤดูร้อน 2018

ประเทศยูกันดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติยูกันดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศยูกันดาได้รับเหรียญรางวัลแบ่งเป็น 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
ประเทศอาร์มีเนียในโอลิมปิกเยาวชนฤดูร้อน 2018

ประเทศอาร์มีเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอาร์มีเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 7 ชนิดกีฬา ผลการแข่งขันครั้งนี้ประเทศอาร์มีเนียได้รับเหรียญรางวัลแบ่งเป็น 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
ออลิเวอร์ นอร์วุด

ออลิเวอร์ เจมส์ นอร์วุด (เกิดวันที่ 12 เมษายน 1991) เป็นนักฟุตบอลอาชีพผู้เล่นในตำแหน่งกองกลางให้กับเชฟฟีลด์ยูไนเต็ดในพรีเมียร์ลีก
นอร์วุดได้เริ่มต้นอาชีพของเขากับแมนเชสเตอร์ยูไนเต็ด โดยมีช่วงที่ถูกปล่อยยืมตัวให้กับคาร์ไลล์ยูไนเต็ด, สคันทอร์ปยูไนเต็ด และคอเวนทรีซิตี ก่อนที่จะย้ายไปฮัดเดอส์ฟีลด์ทาวน์และเรดิง เขาเป็นผู้เล่นที่พา 3 สโมสร เลื่อนชั้นสู่พรีเมียร์ลีกได้ 3 ฤดูกาลติดต่อกันในช่วงปี 2017–2019 ได้แก่ ไบรตันแอนด์โฮฟอัลเบียน, ฟูลัม และเชฟฟีลด์ยูไนเต็ด แม้ว่าเขาจะเกิดที่อังกฤษ และเคยเล่นให้กับทีมชาติอังกฤษรุ่นอายุไม่เกิน 17 ปี แต่เลือกเล่นให้กับทีมชาตินอร์เทิร์นไอร์แลนด์ในรุ่นอายุที่สูงกว่านั้น จนไปถึงชุดใหญ่
เกียรติประวัติ.
ไบรตันแอนด์โฮฟอัลเบียน
ฟูลัม
เชฟฟีลด์ยูไนเต็ด
รางวัลส่วนตัว
สุวิชา เมฆอังกูร

สุวิชา เมฆอังกูร ชื่อเล่น บูม เป็นบล็อกเกอร์ท่องเที่ยวชาวไทย เริ่มเข้าสู่วงการบันเทิงด้วยการเป็นดีเจประจำคลึ่น Pynk 98 FM
ประวัติ.
สุวิชา เมฆอังกูร มีชื่อเล่น บูม เกิดเมื่อวันที่ 27 พฤษภาคม 2536 จบการศึกษาระดับชั้นมัธยมศึกษาตอนต้นจากโรงเรียนสาธิตมหาวิทยาลัยศรีนครินทรวิโรฒ ปทุมวัน จบการศึกษาระดับชั้นมัธยมศึกษาตอนปลายจากโรงเรียนเตรียมอุดมศึกษา สำเร็จการศึกษาระดับปริญญาตรีสาขาการบัญชี คณะพาณิชยศาสตร์และการบัญชี จุฬาลงกรณ์มหาวิทยาลัย (หลักสูตรนานาชาติ) โดยได้เกียรตินิยมอันดับ 1 ก่อนจะได้รับทุนไปเรียนจนกระทั่งสำเร็จการศึกษาระดับปริญญาโทสาขาการเงินจากสถาบันเทคโนโลยีแมสซาชูเซตส์ที่เคมบริดจ์ (รัฐแมสซาชูเซตส์) สหรัฐ
อาชีพ.
สุวิชาเริ่มเข้าสู่วงการบันเทิงด้วยการเป็นดีเจประจำคลื่น Pynk 98 FM และเขาก็ได้มีผลงานหลายอย่างเช่น ถ่ายมิวสิกวิดีโอ ถ่ายแบบโฆษณา และบล็อกท่องเที่ยว ทั้งในประเทศและต่างประเทศโดยเน้นการเข้าพักในโรงแรมที่มีการออกแบบโดดเด่น เช่น โรงแรม Memories Aicha Luxury Camp และโรงแรม Petra Bubble Luxotel ในเมือง วาดี มูซา ประเทศจอร์แดน
เขาระบุถึงแรงบัลดาลใจในการทำบล็อกของเขาในบทสัมภาษณ์กับสยามรัฐว่า “ผมรักการท่องเที่ยวครับ เพราะให้ประสบการณ์ที่แปลกใหม่ และยังเปิดโอกาสให้ได้สัมผัสกับวัฒนธรรมที่แตกต่าง ผู้คนในความเป็นอยู่ที่หลากหลาย”
สุวิชาและผลงานบล็อกของเขาได้รับการกล่าวถึงโดยแนวหน้าสยามรัฐ โลกวันนี้ ผู้จัดการออนไลน์ สำนักข่าวไอเอ็นเอ็น ได้รับความเห็นจากสำนักข่าวนิวส์พลัสว่า “มีความแปลกใหม่” และได้รับความเห็นจากบางกอกทูเดย์ว่า “มีเอกลักษณ์เฉพาะตัว”
ปัจจุบันมีโรงแรมหลายแห่งติดต่อให้เขาเข้าพักเพื่อบันทึกประสบการณ์ในการเข้าพักส่วนตัวมานำเสนอผ่านสื่อสังคม
ไคล์ แลฟเฟอร์ตี

ไคล์ โจเซฟ จอร์จ แลฟเฟอร์ตี (เกิดวันที่ 16 กันยายน ค.ศ. 1987) เป็นนักฟุตบอลชาวไอร์แลนด์เหนือ ผู้เล่นในตำแหน่งกองหน้าให้กับลินฟีลด์
แลฟเฟอร์ตีเริ่มต้นอาชีพกับเบิร์นลีย์ ซึ่งเขาได้ลงเล่นให้กับสโมสร 89 นัด ต่อมาเขาเซ็นสัญญากับเรนเจอส์ใน ค.ศ. 2008 ด้วยค่าตัว 3.25 ล้านปอนด์ เขาพาทีมชนะเลิศสกอตติชพรีเมียร์ลีก 3 สมัย, สกอตติชคัพ 1 สมัย และสกอตติชลีกคัพ 2 สมัย ต่อมาใน ค.ศ. 2012 แลฟเฟอร์ตีย้ายไปสโมสรซิองในสวิตเซอร์แลนด์ และในปีถัดมา เขาย้ายไปปาแลร์โมในเซเรียบี โดยเขาช่วยให้สโมสรชนะเลิศลีกและเลื่อนชั้นได้สำเร็จ ก่อนที่สุดท้าย เขาจะย้ายไปนอริชซิตี เขาถูกปล่อยยืมตัวให้กับสโมสรในตุรกีและเบอร์มิงแฮมซิตี ต่อมา เขาย้ายกลับไปเล่นในสกอตแลนด์ให้กับฮาร์ตออฟมิดโลเธียน และในเดือนสิงหาคม ค.ศ. 2018 แลฟเฟอร์ตีย้านกลับมาเล่นให้กับเรนเจอส์อีกครั้ง
แลฟเฟอร์ตีลงเล่นให้กับทีมชาตินอร์เทิร์นไอร์แลนด์ครั้งแรกใน ค.ศ. 2006 จนถึงปัจจุบันเขาได้ลงเล่นมากกว่า 60 นัด โดยเขาเคยเป็นตัวแทนของทีมชาติในฟุตบอลชิงแชมป์แห่งชาติยุโรป 2016 เขายิงประตูให้กับทีมชาติไปทั้งสิ้น 20 ประตู นับเป็นผู้ที่ทำประตูให้กับทีมชาติมากที่สุดเป็นอันดับสอง เป็นรองเพียง เดวิด ฮีลีย์ ที่ทำไป 36 ประตู
 "ณ วันที่ 11 มิถุนายน 2019"
 "ณ วันที่ 11 พฤศจิกายน 2016"
เกียรติประวัติ.
เรนเจอส์
ปาแลร์โม
ศาสนาฮินดูในประเทศญี่ปุ่น

ศาสนาฮินดูในประเทศญี่ปุ่น เป็นศาสนาชนกลุ่มน้อยในประเทศญี่ปุ่น โดยส่งผ่านจากศาสนาพุทธที่ได้รับจากเกาหลีและจีนอีกทอดหนึ่ง ปัจจุบันความเชื่อของศาสนาฮินดูยังแฝงตัวในสังคมญี่ปุ่น ทั้งการบูชาเทพเจ้า พิธีกรรม และอักษรสิทธัม ชาวญี่ปุ่นนับถือเทพเจ้าของฮินดูในฐานะเทพธรรมบาลในศาสนาพุทธแบบมหายานและวัชรยาน
ประวัติ.
ประเทศญี่ปุ่นได้รับศาสนาฮินดูผ่านวรรณกรรมและกรอบวัฒนธรรมทางพุทธศาสนา และรับศาสนาพุทธผ่านจีนและคาบสมุทรเกาหลีอีกทอดหนึ่งช่วงคริสต์ศตวรรษที่ 6 เทพเจ้าฮินดูที่ปรากฏใน "สุวรรณประภาสสูตร"  และ "สัทธรรมปุณฑรีกสูตร"  ซึ่งเป็นคัมภีร์ในพุทธศาสนา ถูกแผลงให้เป็นญี่ปุ่น เช่นเทพแห่งโชคลาภทั้งเจ็ด และสี่ราชาสวรรค์ตามคติศาสนาพุทธแบบญี่ปุ่น บ้างได้รับการนับถือเป็น "คามิ" ในคติลัทธิชินโต สามารถพบเทพเจ้าฮินดูที่มีอย่างดาษดื่นตามศาสนสถานต่าง ๆ และยังมีพิธีโกมาโด  ซึ่งเป็นพิธีกรรมบูชาไฟ ซึ่งใกล้เคียงกับพิธีโหมะของฮินดู
ปัจจุบันมีการจำหน่ายหนังสือเกี่ยวกับการบูชาเทพฮินดูในญี่ปุ่น และมีการอ้างว่าญี่ปุ่นสนับสนุนการศึกษาเรื่องเทพฮินดูอย่างลึกซึ้ง
ประชากรศาสตร์.
พ.ศ. 2559 ประเทศญี่ปุ่นมีชาวอินเดียอาศัยอยู่ 30,048 คน ในจำนวนนี้ส่วนใหญ่นับถือศาสนาฮินดู นอกจากนี้เทพฮินดูยังได้รับการเคารพนับถือจากพุทธศาสนิกชนนิกายชิงงง
สถาปัตยกรรมอิหร่าน

สถาปัตยกรรมอิหร่าน หรือ สถาปัตยกรรมเปอร์เซีย (หรือ Persian architecture; เปอร์เซีย: معمارى ایرانی, "Memāri e Irāni") คือสถาปัตยกรรมของประเทศอิหร่านและหลายส่วนของเอเชียตะวันตก คอเคซัส และเอเชียกลาง มีประวัติย้อนไปอย่างน้อยถึง 5,000 ปีก่อนคริสต์ศักราช เป็นแบบฉบับอันเป็นเอกลักษณ์ส่งผลไปอย่างกว้างขวาง ทั้งตุรกี อิรัก จนถึงอุซเบกิสถานและทาจิกิสถาน และจากคอเคซัสจนถึงแซนซิบาร์ อาคารแบบเปอร์เซียมีความหลากหลายตั้งแต่กระท่อมของชาวไร่ชาวนาจนถึงโรงน้ำชา และศาลาในสวน จนถึง "โครงสร้างอันยิ่งใหญ่ที่โลกได้เห็น" นอกจากนั้นประตูโบราณ พระราชวัง มัสยิด กระนั้นเมืองที่มีการเจริญเติบโตอย่างรวดเร็วอย่าง เตหะราน ได้นำคลื่นการทำลาย ส่งผลให้เกิดสิ่งก่อสร้างใหม่
สถาปัตยกรรมอิหร่านมีความหลากหลายอย่างยิ่ง ทั้งในแง่โครงสร้างและความงาม ตั้งแต่แบบดั้งเดิมที่เคยเห็นชินตา มิได้มีนว้ตกรรมแบบฉับพลัน อย่างไรก็ตาม แผลซ้ำ ๆ จากการถูกรุกรานและการตกตะลึงทางวัฒนธรรม ได้ทำให้ "มีรูปแบบอันเป็นเอกลักษณ์ต่างจากประเทศมุสลิมอื่น" ตัวอย่างงานที่สำคัญ "ได้สร้างความรู้สึกให้กับรูปทรงและมาตราส่วน ความคิดสร้างสรรค์ทางโครงสร้าง โดยเฉพาะในโครงสร้างทรงโค้งและโดม การตกแต่งอย่างชาญฉลาดซึ่งมากับความเป็นอิสรภาพและประสบความสำเร็จอย่างหาสถาปัตยกรรมอื่นใดมาเปรียบเทียบได้"
แอนิมอลครอสซิง

แอนิมอลครอสซิง  หรือชื่อในภาษาญี่ปุ่นคือ โดบุตสึ โนะ โมริ (; โรมาจิ: "Dōbutsu no Mori") เป็นวิดีโอเกมชุดแนวจำลองชีวิตที่พัฒนาและจัดจำหน่ายโดยนินเท็นโด
ประเทศบุรุนดีในโอลิมปิกเยาวชนฤดูร้อน 2018

ประเทศบุรุนดี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติบุรุนดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศบุรุนดีได้รับเหรียญรางวัลแบ่งเป็น 1 เหรียญทอง 0 เหรียญเงิน และ 0 เหรียญทองแดง รวมทั้งหมด 1 เหรียญ
โกม

โกม  เป็นมหานครใหญ่เป็นอันดับ 7 และยังเป็นนครใหญ่เป็นอันดับ 7 ของประเทศอิหร่าน เป็นเมืองหลักของจังหวัดโกม ตั้งอยู่ห่างจากเตหะรานไปทางทิศใต้ราว 140 กิโลเมตร (87 ไมล์) จากข้อมูลปี พ.ศ. 2559 มีประชากร 1,201,158 คน เมืองตั้งอยู่ริมฝั่งแม่น้ำโกม
โกมถือเป็นเมืองศักดิ์สิทธิ์ของศาสนาอิสลามนิกายชีอะฮ์ เป็นสถานที่ตั้งของฮะรัมท่านหญิงฟาติมะฮ์ มะอ์ซูมะฮ์ เมืองเป็นศูนย์กลางการให้ทุนการศึกษาของนิกายชีอะฮ์มากที่สุดในโลก และเป็นจุดหมายปลายทางของนักแสวงบุญ มีนักแสดงบุญราว 20 ล้านคนเดินทางมาที่เมืองนี้ทุกปี ส่วนใหญ่เป็นชาวอิหร่านแต่ก็มีมุสลิมนิกายชีอะฮ์จากทั่วโลกด้วย
ประเทศมอริเชียสในโอลิมปิกเยาวชนฤดูร้อน 2018

ประเทศมอริเชียส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติมอริเชียสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 25 คน ใน 6 ชนิดกีฬา ผลการแข่งขันครั้งนี้ประเทศมอริเชียสได้รับเหรียญรางวัลแบ่งเป็น 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ
ประเทศแอลจีเรียในโอลิมปิกเยาวชนฤดูร้อน 2018

ประเทศแอลจีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแอลจีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 30 คน ใน 11 ชนิดกีฬา ผลการแข่งขันครั้งนี้ประเทศแอลจีเรียได้รับเหรียญรางวัลแบ่งเป็น 0 เหรียญทอง 5 เหรียญเงิน และ 2 เหรียญทองแดง รวมทั้งหมด 7 เหรียญ
ประเทศแคนาดาในโอลิมปิกเยาวชนฤดูร้อน 2018

ประเทศแคนาดา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติแคนาดาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 72 คน ใน 20 ชนิดกีฬา ผลการแข่งขันครั้งนี้ประเทศแคนาดาได้รับเหรียญรางวัลแบ่งเป็น 0 เหรียญทอง 3 เหรียญเงิน และ 6 เหรียญทองแดง รวมทั้งหมด 9 เหรียญ
แคว้นอัลเกาะศีม

แคว้นอัลเกาะศีม ("Minṭaqat al-Qaṣīm") เป็นหนึ่งในใน 13 แคว้นของประเทศซาอุดีอาระเบีย ตั้งอยู่ใจกลางของประเทศ เกือบจะตรงกลางของคาบสมุทรอาหรับ มีประชากร 1,370,727 คน มีพื้นที่ 58,046 ตารางกิโลเมตร ถือเป็นแคว้นที่มีรายได้ต่อคนมากที่สุดซาอุดีอาระเบีย เป็นเมืองที่มีประชากรมากเป็นอันดับ 7 ของประเทศ และมีความหนาแน่นประชากรมากที่สุดเป็นอันดับ 5 ของประเทศ มีนคร เมือง หมู่บ้าน มากกว่า 400 แห่ง เมืองหลวงคือ เมืองบุร็อยดะฮ์ ที่มีประชากรราวร้อยละ 60 ของแคว้น
ประเทศเซอร์เบียในโอลิมปิกเยาวชนฤดูร้อน 2018

ประเทศเซอร์เบีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเซอร์เบียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 16 คน ใน 8 ชนิดกีฬา ผลการแข่งขันครั้งนี้ประเทศเซอร์เบียได้รับเหรียญรางวัลแบ่งเป็น 0 เหรียญทอง 2 เหรียญเงิน และ 3 เหรียญทองแดง รวมทั้งหมด 5 เหรียญ
ประเทศคีร์กีซสถานในโอลิมปิกเยาวชนฤดูร้อน 2018

ประเทศคีร์กีซสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติคีร์กีซสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 7 ชนิดกีฬา ผลการแข่งขันครั้งนี้ประเทศคีร์กีซสถานได้รับเหรียญรางวัลแบ่งเป็น 0 เหรียญทอง 2 เหรียญเงิน และ 1 เหรียญทองแดง รวมทั้งหมด 3 เหรียญ
ประเทศมองโกเลียในโอลิมปิกเยาวชนฤดูร้อน 2018

ประเทศมองโกเลีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติมองโกเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 6 ชนิดกีฬา ผลการแข่งขันครั้งนี้ประเทศมองโกเลียได้รับเหรียญรางวัลแบ่งเป็น 0 เหรียญทอง 2 เหรียญเงิน และ 1 เหรียญทองแดง รวมทั้งหมด 3 เหรียญ
นักกีฬาที่ได้รับเหรียญรางวัล.
ฃ
โฆร์แรมอบอด

โฆร์แรมอบอด  เป็นนครและเมืองหลักของจังหวัดโลเรสถาน ประเทศอิหร่าน จากข้อมูลปี พ.ศ. 2549 เมืองมีประชากร 328,544 คน จาก 75,945 ครอบครัว โฆร์แรมอบอดตั้งอยู่บริเวณเทือกเขาซากรอส มีท่าอากาศยานโฆร์แรมอบอดตั้งอยู่ห่างจากเมืองไปทางทิศใต้ราว 3 กิโลเมตร ถึงแม้เมืองจะไม่ใช่จุดหมายปลายทางด้านการท่องเที่ยวที่สำคัญ แต่ก็มีแหล่งท่องเที่ยว เช่น ถ้ำที่มีคนอยู่อาศัยในยุคหินเก่า
ประเทศโปแลนด์ในโอลิมปิกเยาวชนฤดูร้อน 2018

ประเทศโปแลนด์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติโปแลนด์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 71 คน ใน 17 ชนิดกีฬา ผลการแข่งขันครั้งนี้ประเทศโปแลนด์ได้รับเหรียญรางวัลแบ่งเป็น 0 เหรียญทอง 1 เหรียญเงิน และ 3 เหรียญทองแดง รวมทั้งหมด 4 เหรียญ
ไพรัช นุชิต

ไพรัช นุชิต (23 มีนาคม พ.ศ. 2494 -) เป็นอดีตสมาชิกสภาผู้แทนราษฎรจังหวัดอุดรธานี และสมาชิกสภาผู้แทนราษฎรจังหวัดหนองบัวลำภู
ประวัติ.
ไพรัช นุชิต เกิดเมื่อวันที่ 23 มีนาคม พ.ศ. 2494 สำเร็จการศึกษาระดับ ประกาศนียบัตรวิชาชีพ (ปวช.) จาก โรงเรียนเทคนิคอุดรธานี
ไพรัช นุชิต เป็นนักการเมืองท้องถิ่น เคยเป็นสมาชิกสภาจังหวัดเขตอำเภอหนองบัวลำภู และประกอบธุรกิจรับเหมาก่อสร้างในพื้นที่ ต่อมาได้รับเลือกตั้งเป็นสมาชิกสภาผู้แทนราษฎรจังหวัดอุดรธานีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคกิจสังคม โดยารชักชวนของรักเกียรติ สุขธนะ หัวหน้ากลุ่มอีสานในพรรคกิจสังคม นายไพรัชเป็นผู้เสนอร่างพระราชบัญญัติจัดตั้งศาลจังหวัดหนองบัวลำภูต่อสภาผู้แทนราษฎร ในปี พ.ศ. 2535 และเป็นผู้เสนอร่างพระราชบัญญัติจัดตั้งจังหวัดหนองบัวลำภู ต่อมาในเดือนธันวาคม พ.ศ. 2536 ได้มีการแยกจังหวัดหนองบัวลำภูออกจากจังหวัดอุดรธานี ส่งผลให้นายไพรัช เป็นสมาชิกสภาผู้แทนราษฎรชุดแรกของจังหวัดหนองบัวลำภู
นายไพรัช ได้รับเลือกตั้งครั้งที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ในสังกัดพรรคกิจสังคมเช่นเดิม และในปี พ.ศ. 2539 ได้รับแต่งตั้งเป็นเป็นที่ปรึกษารัฐมนตรีช่วยว่าการกระทรวงเกษตรและสหกรณ์ (รักเกียรติ สุขธนะ) ต่อมาในปี พ.ศ. 2544 ลงสมัครรับเลือกตั้งในนามพรรคเสรีธรรม แต่ก็ไม่ได้รับเลือกตั้ง
นายไพรัช ลงสมัครรับเลือกตั้งในพื้นที่จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ และจังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังปวงชนไทย แต่ไม่ได้รับเลือกตั้ง
นอกจากงานการเมืองแล้ว นายไพรัช ยังทำหน้าที่ประธานกรรมการสถานศึกษาและนายกสมาคมครูและผู้ปกครองโรงเรียนหนองบัววิทยายน เป็นรองประธานสภาวิทยาลัยชุมชนหนองบัวลำภู
จังหวัดนาริญโญ

จังหวัดนาริญโญ  เป็นจังหวัดหนึ่งของประเทศโคลอมเบีย ตั้งชื่อตาม ผู้นำกู้อิสรภาพ อันโตนิโอ นาริญโญ เมืองหลวงคือ ปัสโต ตั้งอยู่ทางตะวันตกของประเทศ อยู่ติดกับประเทศเอกวาดอร์และติดกับมหาสมุทรแปซิฟิก
จังหวัดนาริญโญมีภูมิศาสตร์ที่หลากหลายและมีภูมิอากาศที่หลากหลาย อันเนื่องจากระดับคามสูง คือมีอากาศร้อนบริเวณที่ราบมหาสมุทรแปซิฟิกและมีอากาศหนาวบริเวณภูเขา ซึ่งประชากรส่วนใหญ่อาศัยอยู่บริเวณ และตั้งถิ่นฐานในลักษณะทิศเหนือ-ใต้ เมืองสำคัญอื่น ได้แก่ ตูมาโก และอิเปียเลส
แบลค์

แบลค์ (ปาทาน และ , "Balkh") เป็นเมืองในจังหวัดแบลค์ ประเทศอัฟกานิสถาน ตั้งอยู่ทางทิศตะวันตกเฉียงเหนือของมะซารีชะรีฟ ราว ทางใต้ของแม่น้ำอามูดาร์ยาและติดกับประเทศอุซเบกิสถาน เคยเป็นศูนย์กลางในยุคโบราณของศาสนาพุทธ ศาสนาอิสลาม และศาสนาโซโรอัสเตอร์ และเป็นหนึ่งในเมืองสำคัญของโคราซาน
นครโบราณแบลค์เป็นที่รู้จักในชื่อภาษากรีกโบราณว่า แบกทรา (Bactra) ซึ่งมาจากชื่อของ ภูมิภาคแบกเตรีย ยังเคยเป็นเมืองศูนย์กลางและเมืองหลวงของแบกเตรีย มาร์โก โปโล เคยเขียนอธิบายว่า "เป็นเมืองมีชื่อเสียงและเมืองใหญ่" ปัจจุบันเป็นส่วนที่เป็นซากปรักหักพังส่วนใหญ่ตั้งอยู่ทางขวาของแม่น้ำแบลค์ราว
ซาร์เนิน

ซาร์เนิน  เป็นเมืองเก่าขนาดเล็ก เทศบาล และเมืองหลวงของรัฐอ็อพวัลเดิน ประเทศสวิตเซอร์แลนด์ ตั้งอยู่บริเวณชายฝั่งทิศเหนือของทะเลสาบซาร์เนิน เมืองมีประชากรมากกว่า 10,000 คน เมืองรายล้อมด้วยชนบทและภูเขา ซาร์เนินตั้งอยู่ทางทิศใต้ของลูเซิร์น ราว 20 กิโลเมตร
แม่น้ำวาคช์

แม่น้ำวาคช์ (รัสเซีย และ,) เป็นแม่น้ำในเอเชียกลาง ทางทิศเหนือของประเทศทาจิกิสถาน เป็นหนึ่งในแม่น้ำสายสำคัญของประเทศทาจิกิสถาน เป็นแควแม่น้ำของแม่น้ำอามูดาร์ยา
แม่น้ำไหลผ่านเทือกเขาปามีร์ ผ่านเขตแดนที่มีภูเขามากมาย มีช่องน้ำแคบ ๆ ที่มีช่องเขาลึก
เทือกเขาปามีร์

เทือกเขาปามีร์  เป็นเทือกเขาในเอเชียกลาง บริเวณจุดบรรจบของเทือกเขาหิมาลัยกับ เทียนชาน เทือกเขาการาโกรัม เทือกเขาคุนหลุน เทือกเขาฮินดูกูช และเทือกเขาฮินดูราช ที่ถือเป็นหุบเขาที่สูงที่สุดในโลก เทือกเขาปามีร์ตั้งอยู่ในจังหวัดกอร์โน-บาดัคชานของประเทศทาจิกิสถานโดยส่วนใหญ่
ทีโมที แทตเชอร์

ทีโมที โมรา (Timothy Moura; 17 ค.ศ. 1983(1983--)) เป็นนักมวยปล้ำอาชีพชาวอเมริกันในนาม ทีโมที แทตเชอร์ (Timothy Thatcher) 
เขายังเคยปล้ำให้กับ Evolve เป็นแชมป์ Evolve Champion ที่ครองนานที่สุด เช่นเดียวกับอดีตแชมป์ (และคนสุดท้าย) Open the Freedom Gate Champion และผู้ชนะ 2014 Style Battle Tournament นอกจากผลงานของเขาสำหรับสมาคม WWNLive เขาได้ร่วมงานกับค่ายระดับสากลที่มีชื่อเสียงมากมายรวมถึง Major League Wrestling (MLW), Pro Wrestling Guerrilla (PWG), Progress Wrestling, Revolution Pro Wrestling (RevPro), Preston City Wrestling (PCW), Westside Xtreme Wrestling (wXw) และ Combat Zone Wrestling (CZW) ปี 2020-2022 ได้เซ็นสัญญากับ WWE
เขายังเป็นคนที่สองและคนสุดท้าย (หลังจาก Drew Galloway) ที่ครองแชมป์ Evolve และ Open The Freedom Gate พร้อมกัน
สการ์เลตต์ บอร์โด

อลิซาเบท คิไออา (Elizabeth Chihaia; 13 ค.ศ. 1991(1991--)) เป็นนักมวยปล้ำอาชีพชาวอเมริกันในนาม สการ์เลตต์ บอร์โด (Scarlett Bordeaux) เซ็นสัญญากับ WWE เคยร่วมงานกับ Lucha Libre AAA Worldwide (AAA), Ring of Honor (ROH), Impact Wrestling และ Ohio Valley Wrestling (OVW) รวมถึงค่ายอิสระเช่น AAW Wrestling, Chikara และ Combat Zone Wrestling (CZW)
พายุไต้ฝุ่นเบส (พ.ศ. 2525)

พายุไต้ฝุ่นเบสเคลื่อนตัดผ่านระยะทาง 400 กม. (250 ไมล์) ซึ่งรวมถึงพื้นที่ที่มีประชากรมากที่สุดของญี่ปุ่น พายุไต้ฝุ่นเบสได้สร้างความเสียหาย 591,600 ล้านเยน (2.38 พันล้านเหรียญสหรัฐ) นี่รวมถึงความเสียหายและการเสียชีวิต 95 ราย นอกจากนี้มีคนได้รับบาดเจ็บ 119 ราย คนสี่คนเสียชีวิตเนื่องจากแผ่นดินถล่ม ในขณะที่อีกสองคนถูกฝังทั้งเป็น แผ่นดินถล่มหลายครั้งทำให้มีผู้ที่ถูกฝังอยู่ราว 2,000 ราย รวมถึงเด็ก 1,500 ราย และบ้าน 43 หลังถูกทำลายและบ้านเรือน 17,000 หลังถูกน้ำท่วม ถนนทั้งหมด 59 สายไม่สามารถใช้งานได้ สะพาน 42 แห่งถูกทำลายและเกิดแผ่นดินถล่ม 785 แห่ง รางรถไฟ 15 แห่งพังทลายเนื่องจากฝนตกหนัก นอกจากนี้พื้นที่การเกษตร 2,857 เอเคอร์ถูกน้ำท่วม สะพาน 101 แห่งถูกพังลงและถนนได้รับความเสียหายกว่า 1,000 แห่ง เรือสองลำจมลง ประชาชนราว 25,000 รายต้องย้ายถิ่นฐาน หลังจากพายุสงบลง ตำรวจและนักดับเพลิง 2,100 ราย ขุดผ่านซากปรักหักพังเพื่อช่วยเหลือผู้คน ด้วยเหตุนี้ชื่อ "เบส" จึงถูกถอนออกจากรายชื่อพายุ
นิวนอร์มัล

นิวนอร์มัล, ความปรกติใหม่ หรือ ฐานวิถีชีวิตใหม่  เป็นศัพท์ทางธุรกิจและเศรษฐศาสตร์ที่อ้างอิงถึงเงื่อนไขทางการเงินหลังวิกฤตการณ์การเงิน พ.ศ. 2550–2551 และผลที่ตามมาของภาวะเศรษฐกิจถดถอยทั่วโลก พ.ศ. 2551–2555 
คำนี้มีนำมาใช้ในบริบทอื่น ๆ ที่หลากหลายเพื่อแสดงให้ถึงสถานการณ์หรือปรากฏการณ์ที่แต่เดิมเป็นสิ่งที่ไม่ปกติกลายเป็นสิ่งที่ปกติ
จากการระบาดทั่วของไวรัสโคโรนา พ.ศ. 2562–2563 คำว่านิวนอร์มัล หมายถึง การเปลี่ยนแปลงของพฤติกรรมมนุษย์หลังจากการระบาดทั่วครั้งนี้ แพทย์จากมหาวิทยาลัยระบบสุขภาพแคนซัส คาดว่าการระบาดของไวรัสโคโรนาจะเปลี่ยนชีวิตประจำวันสำหรับคนส่วนใหญ่ ซึ่งรวมถึงการจำกัดการติดต่อระหว่างบุคคล เช่น การจับมือและกอด นอกจากนี้ยังมีการรักษาระยะห่างจากคนอื่นโดยทั่วไป
เมื่อ 13 พฤษภาคม พ.ศ. 2563 ราชบัณฑิตยสภาได้บัญญัติคำนี้ไว้เป็นทับศัพท์ภาษาอังกฤษว่า นิวนอร์มัล เนื่องจากสื่อความหมายได้ดีกว่า อย่างไรก็ตาม คณะกรรมการบัญญัติศัพท์นิเทศศาสตร์ยังได้บัญญัติคำนี้ไว้ว่า ความปรกติใหม่ และ ฐานวิถีชีวิตใหม่
องค์การบริหารมหาสมุทรและชั้นบรรยากาศแห่งชาติ

องค์การบริหารมหาสมุทรและชั้นบรรยากาศแห่งชาติ  หรือ โนอา (NOAA; "-ə") เป็นหน่วยงานด้านวิทยาศาตร์ของสหรัฐอเมริกาอยู่ในกำกับของกระทรวงพาณิชย์ของสหรัฐอเมริกา โดยมุ่งเน้นไปที่สภาวะของมหาสมุทร ทางน้ำสำคัญและชั้นบรรยากาศ
ประวัติ.
ในปี พ.ศ. 2350 ประธานาธิบดี โธมัส เจฟเฟอร์สัน ได้ก่อตั้งการสำรวจชายฝั่งและภูมิศาสตร์ของสหรัฐอเมริกา (ในฐานะการสำรวจชายฝั่ง) เพื่อจัดทำแผนภูมิทะเลให้กับชุมชนทางทะเล เพื่อการเดินทางที่ปลอดภัยสู่ท่าเรืออเมริกัน ต่อมากรมอุตุนิยมวิทยาได้ก่อตั้งขึ้นในปี พ.ศ. 2413 และหนึ่งปีต่อมาได้มีการก่อตั้งสำนักงานคณะกรรมการกำกับปลาและการประมงของสหรัฐอเมริกา องค์กรเหล่านี้เป็นหน่วยงานด้านวิทยาศาสตร์กายภาพแห่งแรกของอเมริกา และเป็นหน่วยงานที่อุทิศให้กับการศึกษาทางวิทยาศาสตร์บรรยากาศและหน่วยงานอนุรักษ์แห่งแรกของสหรัฐอเมริกา
สคูบ!

สคูบ!  เป็นภาพยนตร์คอมพิวเตอร์แอนิเมชันแนวตลกลึกลับอเมริกันที่ผลิตโดย วอร์เนอร์ แอนิเมชั่น กรุ๊ป สร้างจากแฟรนไชส์ "สกูบี้ดู" กำกับโดย โทนี่ เซอร์โวน บทภาพยนตร์โดย อดัม สซทติคีล, แจ็ค โดนัลด์สัน, เดเร็ค อีเลียต และ เดเร็ค อีเลียต เรื่องโดย แมตต์ ลีเบอร์แมน, Eyal Podell และ โจนาธอน อี. สจ๊วต พร้อมด้วยการกลับมาของแฟรงค์ เวลเกอร์ในบทของสคูบี้ดู (ซึ่งเป็นเพียงนักแสดงเพียงคนเดียวที่กลับมารับบทเดิม) พร้อมด้วย วิล ฟอร์ต, จีน่า ร็อดริเกซ, แซค แอฟรอน และ อะแมนดา ไซเฟร็ดมารับบทเป็นแก๊ง ร่วมกับ มาร์ก วาห์ลเบิร์ก, เจสัน ไอแซ็กส์, เคียร์ซีย์ คลีมอนส์, เคน จอง และ เทรซีย์ มอร์แกน มาสวมบทเป็นตัวละครต่าง ๆ ของ ฮันนา - บาร์เบรา ภาพยนตร์นี้ถือเป็นการรีบูตของ ซีรีส์ภาพยนตร์ สกูบี้-ดู และตั้งใจที่จะเป็นภาพยนตร์ลำดับแรกในซีรีส์จักรวาลภาพยนตร์ฮันนา-บาร์เบรา 
โดยแผนการสำหรับภาพยนตร์ "Scooby-Doo" ใหม่เริ่มขึ้นในเดือนมิถุนายน 2014 เมื่อ วอร์เนอร์บราเธอส์. ประกาศว่าพวกเขาจะรีบูตซีรีส์ภาพยนตร์ สกูบี้ดูให้เป็นภาพยนตร์แอนิเมชัน ในตอนแรก เซอร์โวน ได้รับการว่าจ้างให้กำกับภาพยนตร์เรื่องนี้ในเดือนสิงหาคม 2015 พร้อมด้วย Dax Shepard มาร่วมกำกับในเดือนกันยายน 2016 ภายในเดือนตุลาคม 2018 Shepard ไม่ได้เป็นส่วนหนึ่งของโครงการอีกต่อไป นักแสดงส่วนใหญ่ถูกว่าจ้างในเดือนมีนาคม 2019 โดยทีมจัดการแอนิเมชัน รับหน้าที่โดย Reel FX Animation Studios 
สคูบ! ออกฉายผ่าน วีดิทัศน์ตามคำขอ ในวันที่ 15 พฤษภาคม ค.ศ. 2020 ในตอนแรกนั้นตั้งใจให้เข้าฉายภาพยนตร์ในวันเดียวกัน แต่ถูกยกเลิกในเนื่องจากการระบาดทั่วของไวรัสโคโรนา ในสหรัฐ และประเทศแคนาดา ส่วนในประเทศไทยเลื่อนกำหนดเข้าฉายจากวันที่ 14 พฤษภาคม ไปอย่างไม่มีกำหนดฉายในขณะนี้ ภาพยนตร์ได้รับเสียงวิจารณ์ในแง่ผสมจากนักวิจารณ์ แต่กลายเป็นภาพยนตร์ที่มียอดการซื้อและเช่าสูงสุดในสัปดาห์เปิดตัวของอเมริกา 
ภาคแยกของภาพยนตร์ SCOOB! HOLIDAY HAUNT ถูกยกเลิกแม้สร้างและบันทึกเสียงเสร็จ โดยผู้บริหารชุดใหม่ วอร์เนอร์บราเธอส์ดิสคัฟเวอรี 
เรื่องย่อ.
นับตั้งแต่เด็ก แช็กกี้ เฟรด เวลม่า และแดฟนี่ ได้ร่วมมือกันไขปริศนามากมายไปทั่วโลกร่วมกับสุนัขสัตว์เลี้ยงของแช็กกี้ สคูบี้ดู แต่แล้วปริศนาที่ความลึกลับกลับการเป็นเรื่องใหญ่ที่สุดในชีวิตของพวกเขา เมื่อ บลูฟอลคอน ฮีโร่ของโลกได้ชักชวนสองเพื่อนซี้ แช็กกี้ และ สคูบี้ดู ให้ร่วมเผชิญหน้ากับ ดิค แดสตาร์ดลี่ และสุนัขสุดขี้ขลาดอย่าง มัตต์ลี่ ที่หวังจะก่อการใหญ่ในการสร้าง "วันสุนัขบุกโลก"
เพลงประกอบ.
เมื่อวันที่ 28 มกราคม ค.ศ. 2020 จังกีเอกซ์แอล ได้ลงมือเขียนเพลงประกอบของภาพยนตร์เรื่องนี้ 
ในวันที่ 5 พฤษภาคม ค.ศ. 2020 มีการประกาศว่า "สคูบ!" "ดิ อัลบั้ม" จะวางจำหน่ายในวันที่ 15 พฤษภาคม ค.ศ. 2020 โดยมีเพลง "On Me" โดย Thomas Rhett และ Kane Brown ร่วมกับ เอวา แมกซ์ และ "Summer Feelings" โดย Lennon Stella ร่วมกับ ชาร์ลี พูท
ลิซ ชีนีย์

เอลิซาเบธ ลินน์ ชีนีย์ (เกิด: 28 กรกฎาคม ค.ศ. 1966) เป็นทนายความและนักการเมืองชาวอเมริกันสังกัดพรรครีพับลิกัน เธอเป็นบุตรสาวของดิก ชีนีย์ อดีตรองประธานาธิบดีแห่งสหรัฐ และอดีตรัฐมนตรีว่าการกระทรวงกลาโหมสหรัฐ 
ปัจจุบันเธอเป็นสมาชิกสภาผู้แทนราษฎรสหรัฐฯ จากรัฐไวโอมิง ตั้งแต่ปี ค.ศ. 2017 เป็นต้นมา โดยเธอยังทำหน้าที่เป็นประธานการประชุมของสมาชิกสภาผู้แทนราษฎรของพรรครีพับลิกัน
ในสมัยของประธานาธิบดีจอร์จ ดับเบิลยู. บุช เธอได้ทำงานในกระทรวงการต่างประเทศสหรัฐ และในการเลือกตั้งกลางเทอมสหรัฐ ปี ค.ศ. 2014 เธอได้ประกาศว่าเธอจะลงสมัครรับเลือกตั้งเป็นวุฒิสมาชิกจากรัฐไวโอมิง โดยการเลือกตั้งขั้นต้น ในพรรคเธอแข่งกับเจ้าของตำแหน่งอย่าง ไมค์ เอ็นซี แต่ในเวลาต่อมาเธอได้ถอนตัวออกจากการเลือกตั้ง 
ในปี ค.ศ. 1993 ลิซ ชีนีย์ แต่งงานกับ ฟิลิปป์ เพอร์รี อดีตที่ปรึกษาทั่วไปของกระทรวงความมั่นคงแห่งมาตุภูมิ ทั้งคู่มีบุตร-ธิดาด้วยกัน 5 คน
เทศบาลเมืองกะทู้

กะทู้ เป็นเทศบาลเมืองซึ่งมีอาณาเขตครอบคลุมพื้นที่ตำบลกะทู้ในอำเภอกะทู้ จังหวัดภูเก็ต เดิมมีฐานะเป็นสุขาภิบาล ซึ่งจัดตั้งขึ้นใน พ.ศ. 2495 ต่อมาได้ยกฐานะขึ้นเป็นเทศบาลตำบลใน พ.ศ. 2542 แล้วจึงยกฐานะเป็นเทศบาลเมืองใน พ.ศ. 2551 เป็นหนึ่งในสองเทศบาลเมืองของอำเภอกะทู้ ร่วมกับเทศบาลเมืองป่าตอง ปัจจุบันเทศบาลเมืองกะทู้มีประชากร 30,797 คน
ลักษณะภูมิประเทศเป็นที่ราบลุ่มล้อมรอบด้วยภูเขาทั้งสี่ด้าน มีคลองไหลผ่าน 1 สาย คือ คลองบางใหญ่ และมีน้ำตกสองแห่ง ได้แก่ น้ำตกกะทู้และน้ำตก ร.6 ภูมิอากาศมีฝนตกชุกเกือบตลอดทั้งปี ในด้านโครงสร้างพื้นฐาน การขนส่งมีถนนพระภูเก็ตแก้วกับถนนวิชิตสงครามที่เชื่อมต่อกับเทศบาลนครภูเก็ต และถนนพระบารมี ที่เชื่อมต่อกับเทศบาลเมืองป่าตอง การประปาใช้แหล่งน้ำดิบจากเขื่อนบางวาด
สถานที่ท่องเที่ยวในเขตเทศบาลได้แก่ พิพิธภัณฑ์เหมืองแร่กะทู้ ซึ่งจัดแสดงประวัติการทำเหมืองแร่ในเขตอำเภอกะทู้ และถนนสายวัฒนธรรมกะทู้ ผลิตภัณฑ์ชุมชนที่สำคัญได้แก่ ผ้าบาติกและไม้กวาดดอกอ้อ เทศบาลเมืองกะทู้เป็นถิ่นกำเนิดของประเพณีเจี๊ยะฉ่าย หรือประเพณีกินผัก ซึ่งจัดขึ้นในวันขึ้น 1 ค่ำ ถึง 9 ค่ำ ตามปฏิทินจีนของทุก ๆ ปี
เทศบาลเมืองป่าตอง

ป่าตอง เป็นเทศบาลเมืองซึ่งมีอาณาเขตครอบคลุมพื้นที่ตำบลป่าตองในอำเภอกะทู้ จังหวัดภูเก็ต และเป็นเมืองท่องเที่ยวที่สำคัญของจังหวัด เพราะเป็นที่ตั้งของหาดป่าตอง เดิมป่าตองเคยเป็นส่วนหนึ่งของสุขาภิบาลกะทู้ จนกระทั่งใน 8 มีนาคม พ.ศ. 2529 ได้จัดตั้งสุขาภิบาลป่าตองแยกออกจากสุขาภิบาลกะทู้ ต่อมาใน 12 มกราคม พ.ศ. 2537 ได้ยกฐานะขึ้นเป็นเทศบาลตำบลป่าตอง และใน 12 เมษายน พ.ศ. 2545 จึงยกฐานะเป็นเทศบาลเมืองป่าตอง เป็นหนึ่งในสองเทศบาลเมืองของอำเภอกะทู้ ร่วมกับเทศบาลเมืองกะทู้ ปัจจุบันเทศบาลเมืองป่าตองมีประชากร 21,358 คน และเนื่องจากเป็นเมืองท่องเที่ยว จึงมีประชากรแฝงมาก ป่าตองเป็นพื้นที่ที่ได้รับผลกระทบโดยตรงจากคลื่นสึนามิถล่มใน พ.ศ. 2547
เทศบาลเมืองป่าตอง อยู่ห่างจากเทศบาลนครภูเก็ต 16 กิโลเมตร มีชุมชนทั้งหมด 7 ชุมชน และมีพื้นที่ติดกับทะเลอันดามัน ภูมิประเทศมีลักษณะเป็นเทือกเขาทอดตัวรอบอ่าวป่าตองเป็นรูปคล้ายอัฒจันทร์ บริเวณเชิงเขาด้านทิศตะวันออกเป็นที่ราบลุ่มต่ำ ในเขตเทศบาลมีคลองทั้งหมด 8 แห่ง มีอ่างเก็บน้ำหนึ่งแห่ง คือ อ่างเก็บน้ำคลองบางต้นข้าว และมีเขตป่าสงวนสองแห่ง ได้แก่ ป่าเทือกเขากมลา ซึ่งปัจจุบันถูกถางบางส่วนเพื่อปลูกยางพารา อีกแห่งคือ ป่าเทือกเขานาคเกิด ซึ่งมีความอุดมสมบูรณมากกว่า นอกจากนี้ ยังมีน้ำตกวังขี้อ้อน ซึ่งเคยเป็นแหล่งน้ำใช้ของประชาชนในอดีต 
ประชากรส่วนใหญ่ในเขตเทศบาลนับถือศาสนาพุทธ มีวัดเพียงแห่งเดียวคือวัดสุวรรณคีรีวงก์ อาชีพของประชากรส่วนใหญ่เกี่ยวกับการท่องเที่ยว อาทิ ธุรกิจโรงแรม การศึกษา มีโรงเรียนสังกัดสำนักงานเขตพื้นที่การศึกษาภูเก็ต 2 แห่ง ได้แก่ โรงเรียนบ้านกะหลิมและโรงเรียนวัดสุวรรณคีรีวงก์ และมีโรงเรียนสังกัดเทศบาลอีก 2 แห่ง ได้แก่ โรงเรียนเทศบาลเมืองป่าตอง (บ้านไสน้ำเย็น) และโรงเรียนอนุบาลเทศบาลเมืองป่าตอง ด้านการสาธารสุข มีโรงพยาบาลจำนวน 1 แห่ง ได้แก่ โรงพยาบาลป่าตอง มีขนาด 60 เตียง การขนส่งมีถนนในเขตเทศบาล 20 สาย และมีถนนที่เชื่อมต่อกับเทศบาลเมืองกะทู้และเทศบาลนครภูเก็ต ได้แก่ ทางหลวงแผ่นดินหมายเลข 4020 และ 4029
ด้านการท่องเที่ยว นอกจากหาดป่าตองแล้ว ยังมีสถานที่ท่องเที่ยวอื่น ๆ ได้แก่ หาดไตรตรังค์ หาดพาราไดส์ หาดฟรีดอม หาดกะหลิม สวนสาธารณะโลมา และถนนคนเดินซอยบางลา